
REFERAT

Privind trecerea din domeniul public al municipiului Timişoara în domeniul privat al municipiului Timişoara, a terenului aferent imobilulelor cu destinaţia de locuinţă dobândite în baza Legii nr. 112/1995, situate în Timişoara str. Constantin Brâncoveanu nr. 34  şi Constantin Brâncoveanu nr. 36.  
Prin adresa cu nr. DP2011-3955/24.06.2011, d-l Cristescu Valentin Marius, proprietar al apartamentelor nr. 1+2 situate în imobilul din str. Constantin Brâncoveanu nr. 34, înscris în CF. col. nr. 4606, nr. top. 12643, a solicitat cumpărarea terenului conform HCL 275/28.07.2009 privind vânzarea terenurilor aferente imobilelor construcţii dobândite în temeiul Legii nr. 112/1995, completat cu HCL 8/25.01.2011. Terenul este inclus în domeniul public al municipiului Timişoara, atestat prin H.G. 1016/2005 conform adresei nr. DP2011-3954/11.07.2011 a Serviciului Banca de Date Urbană şi Cadastru. 
Prin adresa cu nr. DP2011-3953/24.06.2011, d-l Cristescu Valentin Marius, proprietar al apartamentelor nr. 4+5 situate în imobilul din str. Constantin Brâncoveanu nr. 36, înscris în CF. col. nr. 5543, nr. top. 12642, a solicitat cumpărarea terenului conform HCL 275/28.07.2009 privind vânzarea terenurilor aferente imobilelor construcţii dobândite în temeiul Legii nr. 112/1995, completat cu HCL 8/25.01.2011. Terenul înscris în CF. col. nr. 5543, nr. top. 12642 este inclus în domeniul public al municipiului Timişoara, atestat prin H.G. 849/2009 conform adresei nr. DP2011-3951/11.07.2011 a Serviciului Banca de Date Urbană şi Cadastru.
Urmare a Hotărârii Consiliului Local Nr. 7 din 25.01.2011privind închirierea terenurilor aferente imobilelor cu destinaţia de locuinţă dobândite în proprietate în baza prevederilor Legii nr.112/1995 şi Legii nr.79/1997, au fost întocmite contractele de închiriere nr. 97/03.06.2011 şi 96/02.06.2011. La întocmirea contractelor de închiriere menţionate, a fost verificată situaţia terenului cu privire la notificările în baza legilor privind redobândirea dreptului de proprietate, cât şi privitoare la existenţa litigiilor pe rolul instanţelor de judecată. 
În vederea întocmirii procedurii de vânzare şi a creării cadrului legal a acesteia, faţă de cele de mai sus,
PROPUNEM,
Emiterea unei Hotărâri a Consiliului Local, care să aprobe trecerea din domeniul public al Municipiului Timişoara în domeniul privat al Municipiului Timişoara în vederea vânzării terenului aferent construcţiilor dobândite cu Legea nr. 112/1995, terenurile situate în Timişoara, str. Constantin Brâncoveanu nr. 34, înscris în CF. col. nr. 4606, nr. top. 12643, în suprafaţă de 650 mp. şi str. Constantin Brâncoveanu nr. 36, înscris în CF. col. nr. 5543, nr. top. 12642, în suprafaţă de 807 mp

